Foto bewys SA is net so mooi uit die ruimteRuimtevaarder Tim Peake (Foto: Time Peake, Facebook) ŉ Foto van die Britse ruimtevaarder Tim Peake het opnuut bewys: Suid-Afrika is een van die mooiste lande in die wêreld. Peake woon en werk tans ses maande lank op die Internasionale Ruimtestasie en het Maandag dié pragfoto (onderaan hierdie berig) op sosiale media gedeel. Die foto het intussen reeds meer as 22 000 “likes” op Facebook gekry en is meer as 2 000 keer gedeel. Die foto is ook meer as 2 000 keer op Twitter ge-“retweet” en meer as 6 200 gebruikers het daarvan gehou. Peake het ook ŉ verwysing gemaak na die komediant Eddie Izzard wat op 21 Maart in Pretoria die laaste paar kilometer gehardloop het om die uitdaging, 27 marathons binne 27 dae in Suid-Afrika, af te handel. (Lees meer) Volg Peake gerus op sosiale media vir nog merkwaardige foto’s uit die ruimtestasie: Facebook Twitter Suid-Afrika – soos gesien uit die internasionale ruimtestasie (Foto: ruimtevaarder Tim Peake)